钦定古今图书集成/明伦汇编/闺媛典/第293卷 > 皇清二十六 > 王𬭚妻崔氏
## 钦定古今图书集成/明伦汇编/闺媛典/第293卷 > 皇清二十六 > 王𬭚妻崔氏

按《长垣县志》：崔氏，廪生王𬭚妻，冢宰景荣女，永光仲妇也。永光亦官冢宰，𬭚亡，子一方二岁，女四岁。氏矢志抚孤，纺绩自给。其父怜之，与宅一区，肥田十顷，氏固辞不受。翁分产以所居宅𢌿之，氏曰：“遗孤多病，能保一线足矣，安望好产？且夫子殁于此，吾愿老于此，不愿移也。” 事舅姑，饮食衣服，非手制不以进。丙午，子行冲登《贤书》。康熙九年，学使以闻于朝，奉

旨“建坊旌表。”